cyanic-selkie/wikianc huggingface dataset:
Sentinel Range
Mount Segers
Mount Segers er eit fjell på ein rygg ved austsida av Crosswellbreen, 11 km aust for Mount Tyree, sentralt i Sentinel Range. Det vart oppdaga av ein flytur av US Navy i desember 1959, og kartlagd av USGS frå desse bileta. Det vart namngjeve av US-ACAN etter Chester W. Segers, ein kokk i marinen og medlem av det første laget som overvintrar på Amundsen-Scott-stasjonen i løpet av det internasjonale geofysiske året i 1957.
Mount Ulmer
Mount Ulmer er eit markant fjell som ligg 3,5 km nord for Mount Washburn nord i Sentinel Range. Det vart oppdaga under flyturen til Lincoln Ellsworth 23. november 1935 då han kryssa kontinentet. Han kalla det «Mount Mary Louise Ulmer», etter kona si. Toppen vart identifisert på ny i 1959 av U.S. Navy.
Mount Wyatt Earp
Mount Wyatt Earp er eit hovudsakleg snødekt fjell, 2370 moh ligg 6 km vest-nordvest for Mount Ulmer nord i fjellkjeda. Det vart oppdaga av Lincoln Ellsworth på flyturen hans over kontinentet den 23. november 1935. Det vart namngjeve av US-ACAN etter skipet «Wyatt Earp», nytta av Ellsworth på fire ekspedisjonar til Antarktis mellom 1933 og 1939.
Dairy Queen
Dairy Queen (forkorta DQ) er ei amerikansk hurtigmatkjede grunnlagt i 1940. Kjeda består av 5 900 serveringsstader i 22 land.
Olden skipreide
Olden skipreide var ei av skipreidene i Nordfjord. Ho femna om soknene Olden og Loen, noverande Stryn kommune.
På Vestlandet vart skipreidene avløyste av tinglag i begynninga av 1800-talet, og Olden skipreide vart nemnd Olden tinglag. I 1842 vart det grenseregulering mellom Olden og Stryn tinglag, og deretter omfatta Olden tinglag soknene Olden, Innvik og Utvik.
Dyneflangre
Dyneflangre (Epipactis helleborine asp. neerlandica) eller jærflangre er ei plante i flangreslekta Epipactis i orkidéfamilien (marihandfamilien) Orchidaceae.
Systematikk
Dyneflangre, tidlegare kalla jærflangre, er ein underart av breiflangre, med eit noko tettare aks enn nominatunderarten skogbreiflangre (ssp. helleborine) og med blada litt tettare inntil stengelen.
Utbreiing
Dyneflangre er knytta til sanddynelandskap, og finst berre i landa rundt Nordsjøen. I Noreg finn vi han i dynetrauga bak strendene på Jæren. I raudlistevurderiga 2021 er underarten klassifisert som sterkt truga (EN).
Arten finst òg i Danmark. I den danske Naturbasen er det oppgitt to varietetar:
Philippibreen i Sør-Georgia
Philippibreen er ein isbre som flyt aust og ut i Brandt Cove på sørvestsida av Drygalskifjorden, ved søraustenden av Sør-Georgia. Han vart kartlagt av Den tyske antarktisekspedisjonen i 1911-12, under Wilhelm Filchner, som namngav han etter Emil Philippi, ein glasiolog med Den tyske antarktisekspedisjonen i 1901-03, under Erich von Drygalski og professor i geologi ved Universitetet i Jena.
Oblesjevo
Oblesjevo (makedonsk Облешево) er ein landsby i kommunen Tsjesjinovo-Oblesjevo i regionen Aust i Nord-Makedonia og er hovudsete i kommunen. Oblesjevo var tidlegare eigen kommune, men vart innlemma i Tsjesjinovo-Oblesjevo i 2004.
Den tidlegare kommunen Oblesjevo hadde 5 071 innbyggjarar ved folketeljinga i 2002, medan sjølve landsbyen hadde 1 131 innbyggjarar.
Daniels Range
Daniels Range er ei stor fjellkjede i Usarp Mountains i Antarktis. Ho er kring 80 km lang og 16 km brei, og grensar i nord til Harlinbreen og i sør til Gressittbreen. Fjellkjeda vart kartlagd av USGS frå landmålingar og flyfoto tekne av U.S. Navy, 1960-63. Det vart namngjeve av US-ACAN etter ambassadør Paul C. Daniels (1903–86), som var ein leiande amerikanar under formuleringa av Antarktistraktaten i 1959.
Darwin Mountains
Darwin Mountains er ei gruppe fjell mellom Darwinbreen og Hathertonbreen. Dei vart oppdaga av Discovery-ekspedisjonen (1901–04) og kalla opp etter major Leonard Darwin, som på den tida var uløna sekretær i Royal Geographical Society.
Jesper Tørring
Jesper Tørring er ein dansk tidlegare friidrettsutøvar frå Randers som vart europameister i høgdehopp i 1974. I tillegg til høgdehopp tevla han jamt i øvingar som lengdehopp og 110 meter hekk.
Aktiv
Tørring deltok i lengdehopp under friidretts-EM 1969 i Aten, og vart nummer tolv med 7,41 m. I 1971 sette han dansk rekord i lengde med 7,80 m, men stoppa på 7,52 m i kvalfiseringa i EM i friidrett 1971 i Helsingfors. Han stilte også i 110 m hekk i meisterskapen, og vart slått ut i forsøksløpet. Betre gjekk det ikkje i München under sommar-OL 1972, også då rauk han ut innleiingsvis både på korthekken og i lengdehopp. I OL-året vann han elles sin fyrste nasjonale tittel i høgdehopp.
Tørring var dansk meister i lengdehopp kvart år frå 1967 til 1977 og i høgdehopp 1972-73 og 1975-80, samt meister på 110 meter hekk i 1971 og 1973-77.
Fylkesveg 6584
Fylkesveg 6584 går mellom Lundamo og Lyngen i Melhus kommune. Vegen er 2,4 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 675 i Sør-Trøndelag.
Chaos Reef
Chaos Reef er ei gruppe grunner nord for Aitcho Islands på vestsida av English Strait i Sør-Shetlandsøyane i Antarktis. Området vart ofte vitja tidleg på 1800-talet av engelske og amerikanske selfangarar opererte frå nærliggande Clothier Harbour. Etter ei landmåling av Den chilenske antarktisekspedisjonen i 1949, vart revet målt på nytt og namngjeve frå HMS «Protector» i 1967.
Orizari i Kotsjani
Orizari (makedonsk Оризари) er ein landsby i kommunen Kotsjani i regionen Aust i Nord-Makedonia. Orizari var tidlegare eigen kommune, men vart innlemma i Kotsjani i 2004.
Den tidlegare kommunen Orizari hadde 4 403 innbyggjarar ved folketeljinga i 2002, medan sjølve landsbyen hadde 3 776 innbyggjarar.
Edgar Froese
Edgar Wilmar Froese var ein tysk kunstnar og pioner innan elektronisk musikk, mest kjend for å ha starta gruppa Tangerine Dream. Solo- og gruppeinnspelingane hans før 2003 har på namnet «Edgar Froese», men på soloalbuma hans frå 2003 og frametter er han omtalt som Edgar W. Froese.
Froese vart fødd i Tilsit (Sovetsk) i Aust-Preussen under andre verdskrigen. Han tok pianotimar frå han var 12 år gammal, og starta å spele gitar som femtenåring. Etter å tidleg ha vist interesse for kunst, gjekk Froese på Kunstakademiet i Vest-Berlin for å studere måling og bilethogging. I 1965 starta han bandet The Ones, som spelte rock og R&B. Då dei spelte i Spania, vart dei inviterte til å spele heime hos Salvador Dalí i Cadaqués. Dette møtet vart særs viktig for Froese og det inspirerte han til å eksperimentere meir i musikken. The Ones vart oppløyst i 1967 og gav berre ut ein singel, («Lady Greengrass» / «Love of Mine»).
Etter å ha kome attende til Berlin, byrja Froese å finne musikarar for frirock-bandet som skulle verte Tangerine Dream.
Handball-VM 2019 for menn
Verdsmeisterskapen i handball 2019 for menn vart arrangert i Danmark og Tyskland i dagane frå 10. til 27. januar 2019. Dette var andre gongen Danmark var vertsnasjon og åttande gongen Tyskland var vertsnasjon. Vertslandet Danmark vann VM-gull for fyrste gong etter finalesiger 31–22 mot Noreg. Regjerande meister Frankrike sikra seg bronsen, då dei slo Tyskland 26–25 i bronsefinalen.
Gruppe A
-
Gruppe B
-
--
Gruppe C
---
--
-
Gruppe D
--
-
Plasseringskampar om 21.- til 24.-plass
--
Plasseringskampar om 17.- til 20.-plass
--
Det kroatiske flagget
Det kroatiske flagget er ein vassrett trikolor der dei tre like breie stripene har fargane raud, kvit og blå. Det kroatiske riksvåpenet er avbilda midt på flagget. Dette gjer at det kroatiske skil seg frå det nederlandske flagget, som det elles er heilt likt.
Historie
Kroatia har brukt trikoloren i raudt, kvitt og blått sidan 1848, men med ulike merke i midten. Fargane er ofte rekna som panslaviske, og går att i mellom anna det serbiske og det russiske flagget, men er henta frå våpenskjolda til dei sentrale kroatiske områda: Raudt og kvitt frå kongeriket Kroatia og blått frå Dalmatia og {Slavonia. Desse områda høyrde til keisarriket Austerrike-Ungarn, og fekk ikkje ha eigne flagg, men kunne ha våpenskjold. Trikoloren blei offisielt forboden i Austerrike-Ungarn den 10. september 1852, men blei gjeninnført i 1860.
Ulf Karl Olov Nilsson
Ulf Karl Olov Nilsson er ein svensk forfattar, diktar, psykolog, psykoterapeut og psykoanalytiker. Han bur i Göteborg i Sverige.
Handball-VM 2019 for menn
Plasseringskampar om 13.- til 16.-plass
--
Esmond Edwards
Esmond Edwards var ein amerikansk fotograf, plateprodusent og lydteknikar. Han arbeidde for jazz-etiketten Prestige Records i 1950- og tidleg i 1960-åra. Han vart opphavleg hyra inn av grunnleggjaren Bob Weinstock som fotogarf for selskapet. Han var ein afroamerikanske føregangsmann, sodan særs få platesjefar på denne tida var afroamerikanarar eller andre minoritetar. Han tok over oversynet med plateinnspelingane etter kvart som Prestige voks.
Mark Spitz
Mark Andrew Spitz er ein tidlegare amerikansk symjar. Under OL i München i 1972 tok han sju gullmedaljar, noko han var åleine i å ha oppnådd fram til Beijing-OL i 2008. Da tangerte den amerikanske symjaren Michael Phelpsdenne rekorden.
Det kroatiske flagget
Historie
Kongeriket Kroatia og Slavonia nytta trikoloren med eit nytt våpenskjold fram til 1918, då Austerrike-Ungarn braut saman. Landet gjekk i union med Serbia i 1918, frå 1929 som kongeriket Jugoslavia. I førstninga blei det lagt preg på sentralisme i det nye landet, og det kroatiske flagget var ikkje tillate, men frå 1938, då områda fekk meir sjølvstende att, blei det teke i bruk. Banatet Kroatia leidd av Ustasja-partiet hadde både det sjakkruta våpenskjoldet, eit tradisjonelt flettemønster og ein U som merke. Etter andre verdskrigen, då Kroatia blei delstat i det kommunistiske Jugoslavia, blei merket på trikoloren ei raud stjerne. I samband med at Kroatia byrja arbeida for sjølvstende i 1990 blei stjerna bytta ut med det enkle kroatiske våpenskjoldet.
Mark Spitz
Etter München-OL la han opp som aktiv symjar. 20 år etter til, OL i Barcelona i 1992, freista han på ny å kvalifisere seg til OL. Det lukkast ikkje. Han var då 41 år gammal.
Ulf Karl Olov Nilsson
UKON, som han ofte blir kalla, har ved fleire høve vore gjest på norske litteraturfestivalar, mellom anna på Audiatur - Festival for ny poesi i Bergen i 2005. Han er ein av 34 diktarar som er med i den kritikarroste antologien Verden finnes ikke på kartet (2010), redigert av Pedro Carmona-Alvarez og Gunnar Wærness. Dei utvalde tekstane er omsett til norsk av Monica Aasprong.
Esmond Edwards
Etter Prestige arbeidde han for Verve Records for MGM i 1967. Han vart visedirektør for talentavdelinga til Chess Records i 1970. Gjennom karrieren har han vore tilknytt MGM, Columbia, Polydor og Impulse Records.
Edwards oppnådde fleire gull- og platinaplater med artistane han arbeidde for, som Miles Davis, George Benson, John Coltrane, Chuck Berry, Etta James, Ramsey Lewis, B.B. King, Keith Jarrett og andre. Han fotograferte mange av desse artistane for plateomslaga.
Som sidemann
Med Brass Fever Med John Handy
Sophie Dedekam
Sophie Hedvig Dedekam var ein norsk komponist og dagbokforfattar. Ho skreiv melodiar til dikt av blant andre Jørgen Moe, H.C. Andersen, Johan Sebastian Welhaven og Bjørnstjerne Bjørnson.
Ulf Karl Olov Nilsson
Han er med i redaksjonen til dei svenske tidsskrifta Glänta, OEI og Arche (tidl. Psykoanalytisk Tid/Skrift).
Sophie Dedekam
Bakgrunn
Dedekam vart fødd i Arendal, som den eldste av seks sysken. Foreldra var Morten Smith Dedekam, som vart den fyrste ordføraren i Arendal, og Margrethe Sophie Dedekam, fødd Ebbell. Grandnevøen Henrik Harboe skildra barndomsheimen hennar som «et sjeldent lyst og lykkelig hjem med jevn velstand, men aldri overflod»
Det kroatiske flagget
Historie
21. desember 1990 blei det noverande flagget vedteke. Den offisielle datoen for introduksjonen av flagget fann dermed stad rundt ti månader før Kroatia erklærte sjølvstende frå Jugoslavia. Trikoloren er den same som før, men våpenskjoldet i midten er endra ved at sjølve skjoldet har fått ei krone sett saman av fem våpenskjold for det gamle Kroatia, Dubrovnik, Dalmatia, Istria og Slavonia.
Mark Spitz
Under OL i Mexico by i 1968 tok Spitz to gull med det amerikanske stafettlaget, og har dermed totalt vunne ni olympiske gullmedaljar.
Det kroatiske flagget
Historie
Til bruk på land er Kroatia sin trikolor i storleikstilhøvet 1:2. Han blir brukt slik både som nasjonalflagg og statsflagg. Til sjøs, som handelsflagg og statsflagg, er trikoloren kortare, i forholdet 2:3. Orlogsflagget er basert på nasjonalflagget i tilhøvet 2:3, men har to korslagte gule anker bak riksvåpenet.
Mark Spitz
Han forbetra verdsrekorden på 100 fri fleire gongar. Sist til 52,21 under OL i München 3. september 1972.
Ar Rubah
Ar Rubah er ein landsby aust i Jemen. Han ligg i Hadhramaut guvernement.
Sophie Dedekam
Bakgrunn
Mora hennar døydde i 1854, og då faren døydde i 1861, etterlet han seg ikkje mykje pengar. Sophie Dedekam, som var ugift, var då åleine, og hadde ikkje mykje å leve av. Ho fekk publisert rundt 40 av sine songar og melodiar, men det gav ikkje store inntekter, så ho budde resten av livet hos ulike slektningar, spesielt hos dei gifte systrene sine.
Musikken
Mora var særs musikalsk, og ho underviste Sophie i pianospel. Noko musikkundervising utover dette fekk ho visstnok ikkje, men ho utvikla ein stor og vakker røyst «med eit dramatisk føredrag», og ho spelte klaver. Som komponist var ho autodidakt.
I dagbøkene og breva til Dedekam, der ho levande skildra det ho opplevde, var den skapande sida ved ho sjølv nesten usynleg, så det å komponere har truleg gått inn som ein sjølvsagd del av det musikalske livet hennar, utan å ha nokon dominerande plass. Songmelodiane ho skreiv er naturleg forma, syngbare og iøyrefallande. Når ho skreiv melodiar til eksisterande tekster, viser melodiane at ho har lagt stor vekt på innhaldet til tekstene.
Ein av melodiane til Dedekam, skriven rundt 1840, er inkludert som salme nummer 772 i Norsk salmebok 2013: «Nå lukker solen sitt øye». Tekst av Ernst Christian Richardt (1891). Melodien er i bruk i heile Norden.
Handball-VM 2019 for menn
Gruppe I
--
-
Brunholmen
Brunholmen i Ålesund ligg like nord-aust for Aspøya i Brosundet og er ein flat holme på ca. 120 x 95 meter. Han stikk inn i Brosundet som ei landtunge og skil dimed den ytre og indre hamna i Ålesundet. Den eigentlege Brunholmen har i dag særs tettbygde kvartal mellom gatene Brunholmkaia, Fløttmanngata og Brunholmgata. Aksel Holms plass er møtestad for gatene Molovegen, Øwregata og Apotekergata. Namnet «Brunholmen» blir i dag mest bruka som omtale av ein grunnkrins og eit sentrumsstrok i Ålesund. Tidlegare var stroket prega av skipshandlarar og fiskemottak i dei mange, store sjøbuene ved Brosundet. Lokalpolitisk blir Brunholmen styrt av bydelsutvalet for Aspøya.
Handball-VM 2019 for menn
Gruppe II
---
--
-
Miniubåt
Miniubåtar er små ubåtar som anten er ubåtar i miniatyr, eller forma som torpedoar med sal, sitjeplass eller førarhus.
Små ubåtar har vore brukt som krigsverktøy frå andre verdskrigen av, då alle stormakter tok dei i bruk. Bemanninga har variert frå fire til to mann, avhengig av storleik på farkosten. Dagens farkostar kan bemannast med dykkarar i froskemannsliknande utstyr, men er oftast umanna og berekna til større djup enn ein vil risikera dykkarar på.
Dei første teikningane til det vi kan kalla miniubåtar, dukka allereie opp i Napoleonskrigane, då Robert Fulton prøvde å selja ideen først til franskmennene, og sidan til den britiske marinen utan avsetning. Ein halvmodell finst i dag på hamna i Cherbourg.
Miniubåtane under verdskrigen hadde avgrensa rekkjevidd, og var avhengig av å tauast til nær målet. Dei var utstyrt med framdrift, ekstra oppdriftsgass, styring opp, ned og sidelengs – og ei sprengladining som måtte førast nær, helst på, målet for å verka. Dei var òg utstyrt med klippeverktøy for å trenga gjennom torpedonett. Dei var mest berekna på å dykka berre få meter under vassflata.
Kjende angrep
MK «Arthur» slepte med seg to Chariot-miniubåtar frå Shetland og langt inn i Trondhjemsfjorden i eit forsøk på å senka slagskipet «Tirpitz».
Mikhail Saltykov-Sjtsjedrin
Mikhail Jevgrafovitsj Saltykov-Sjtsjedrin var ein kjend russisk satirikar på 1800-talet. Etter diktaren Nikolaj Nekrasov døydde, var han redaktør for det russiske magasinet Otesjestvennije Zapiskij, heilt til styresmaktene forbaud det i 1884.
Liv
Saltykov var fødd på faren sitt gods i ein landsby i Tula-provinsen. Ti år gammal byrja han i Moskva på ein guteskule for adelsætlingar. Skulegangen heldt fram på eit lyseum i St. Petersburg. Det var i dei dagar han hav ut sine fyrste dikt, samt omsetjingar av verk av Lord Byron og Heinrich Heine. Etter han hadde teke eksamen på lyseet fekk han arbeid som kontorist i krigsministeriet.
I 1848 fekk Saltykov trykt Ei innvikla sak, ein kort tekst som førte til at han vart forvist til Vjatka. Der budde han i sju år, tilsett i ei lågare stilling i det offentlege. I forvisingstida gjorde han seg mange erfaringar om liv og veremåtar hos innanriksministeriet sin folk, noko som kom fram i ei kvikk skildring av russiske statstenestefolk i boka Skisser frå guvernementet.
Då Saltykov kom tilbake til St. Petersburg i 1855 fekk han snøgt høgre stillingar i administrasjonen. Etter han skreiv ein rapport om tilstanden i det russiske politiet, vart han utnemnd til viseguvernør, fyrst i Rjazan og sidan i Tver. Han tok avskjed frå statstenesta for røkte interessa si for litterær verksemd. Pengevanskar førte til at han snøgt tok til att i det offentlege, og i 1864 vart han utnemnd til leiar for det lokale styret for skattlegging, i høvesvis Penza, Tula og Rjazan.
År 1868 slutta Saltykov i statens teneste, for godt. Han skreiv då skreiv hovudverket sitt, Gamle dagar i Posjekhonij. Boka inneheld ein særskild sjølvbiografisk bolk, Soga om ein by, som samstundes er ein satirisk allegori over Russland si historie. Messieurs et Mesdames Pompadours, og den einaste romanen hans, Golovljovfamilien, kom seinare.
Saltykovs siste publiserte verk var ei samling satiriske fablar og eventyrforteljingar. Saltykov-Sjtsjedrin skreiv sjølv at drivkrafta bak hans litterære arbeid var «å protestere mot grådigskap, hykling, falskheit, tjuveri, svik og dumskap hos dagens russarar».
Verk
Størstedelen av Saltykov sine arbeid er ein slags ubestemmeleg satirisk journalisme, jamnast i ein laus forteljarstruktur. I form er tekstane ein mellomting mellom ein klassisk karakterroman og ei føljetongssoge, som var så vanlege i samtida. Verka var svært populære i samtida, men sidan satiren er retta mot samfunnstilhøve som har forsvunne for lenge sidan, er mykje i dag uforståeleg utan kommentarar.
Gjennom 1869 og -70 gav han ut Soga om ein by. Det er ein slags parodi over russisk historie, ein provinsby som eit fortetta mikrokosmos, og som med sine ulike guvernørar er gjenkjennelege karikaturar av russiske herskarar og ministrar, med namn som representerer deira eigenskapar, til dømes Glupov (bokstavleg Toskby).
Guy Drut
Guy Drut er ein fransk politikar og tidlegare friidrettsutøvar frå Oignies i Pas-de-Calais som tevla internasjonalt i 110 meter hekk. Han vart europameister på distansen i 1974 og olympisk meister i 1976.
Mikhail Saltykov-Sjtsjedrin
Verk
Dei fleste verka frå Saltykovs seinare periode er skrivne i eit språk som han sjølv kalla esopisk. Grunna sensuren er dei heilt ut prega av omskrivingar som krev kommentarar. Stilen er attpåtil basert på den dårlege journalistiske stilen i perioden. Ein stil som i stor grad oppstod med Osip Senkovskij, og som i dag gjev inntrykk av å vere forseggjorte vulgaritetar.
Guy Drut
Idrett
Allereie som 19-åring hevda Drut seg mot dei beste i Europa på 110 m hekk. I EM i friidrett 1969 kom han på fjerdeplass med tida 14,0. Drut sprang seg så inn i verdseliten på distansen i 1970 då han presterte tida 13,3, ein tidels sekund bakom verdsrekorden. Året etter noterte han 13,5 som bestetid. Han var likevel ein av favorittane i europameisterskapen 1971 i Helsingfors, men fall i forsøksløpet. Under sommar-OL 1972 i München tok Drut sølvmedaljen på 110 meter hekk, slått av Rod Milburn frå USA.
Mikhail Saltykov-Sjtsjedrin
Verk
Romanen Golovljovfamilien er ein studie i overveldande hækne. Ho har ofte vore omtala som eit meisterverk, men og nemnd som den mest nedslåande boka i russisk litteratur. Ho er fri for både teatralske og melodramatiske verkemidlar, samt ho manglar miljømessige. Den mest minneverdige karakteren i romanen er Porfirij Golovljov, med kjennenamnet 'Litle-Judas', ein tanketom og mekanisk hyklar som ikkje kan late vere å snakke salvelsesfull og meiningslaus humbug, ikkje av indre trong eller ytre fordel, men einast fordi tunga hans alltid må vere i sving.
Guy Drut
Idrett
Drut var den beste korthekkløparen i Europa i åra fram til OL-sesongen 1976. I 1974 tangerte han to gongar europarekorden på 13,2 sekundar, fyrste gongen i Paris den 3. juni. Tre månader etter vann han gullmedaljen i friidretts-EM 1974 med stor margin til Wodzyński-brørne frå Polen som fekk dei andre medaljane. To år seinare toppa Drut EM-prestasjonen då han vann OL-gull i Montreal i 1976 framom Alejandro Casañas frå Cuba og Willie Davenport frå USA.
Politikk
Ei tid etter han la opp som idrettsutøvar engasjerte Drut seg i politikk. Han var såleis ungdoms- og idrettsminister frå 1995 til -97, i ei høgre-konservativ regjering leia av statsminister Alain Juppé.
I 2005 vart Drut dømd til 15 månaders betinga fengsel for korrupsjon, benåda av president Jacques Chirac i 2006.
Lashly Mountains
Lashly Mountains er ei lita fjellkjede i Oates Land i Antarktis. Det største fjellet er Mount Crean (2550 moh), som ligg sør for Taylorbreen og vest for Lashlybreen i Oates Land. Det vart oppdaga av Discovery-ekspedisjonen (1901–04) og kalla opp etter William Lashly, eit medlem av party som utforska området.
Taihang Shan
Taihang Shan (kinesisk: 太行山; pinyin: Tàiháng Shān) eller Taihangfjella er ei fjellkjede nord i Folkerepublikken Kina. Fjella dannar grenseområde mellom provinsane Shanxi i vest, med Hebei og det nordlege Henan i aust.
Fjella strekker seg frå låglandet i Hebei i nordaust og til høglandet i Shanxi i sørvest. De fleste fjelltoppane er mellom 1 500 og 2 000 meter høge; høgste toppen er Xiaowutai på 2 882 meter over havet. Området er rikt på kol. Provinsnamna Shanxi og Shandong viser til at dei to provinsane ligg høvesvis vest og aust for Taihang Shan.
Tarmflora
Tarmfloraen, og kalla tarmmikrobiotaen eller tarmmikrobiomet, skildrar økosystemet av mikroorganismane (bakteriar, soppar, protozoar og virus) som finst naturleg i meltingskanalen til levande organismar. Medan mikrobiota indikerer dei levande organismane, omfattar mikrobiomet heile habitatet, dermed alle mikroorganismane, den genetiske koden til alle desse mikroorganismane (mikrogenomet) og metabolittane som finst og blir danna. Det finst mikrobar på alle overflater av dyr, og tarmfloraen har ein spesialisert biologisk nisje av kroppen sitt mikrobielle liv. Her finst den største mikrobetettleiken av alle overflater på mennesket med fleire billionar (1012-1013) bakteriar. Sopptarmfloraen, eller mykobiotaen, omfattar kring 0,1-1 % av tarmfloraen. Viromet skildrar den delen av mikrobiotaen som omhandlar virus.
Dei fleste organismar er vert for ein tarmflora, og dette er ein innbyrdes fordel for både verten og mikrobane (såkalla mutualisme). Drøvtyggjarar har ein tarmflora som bryt ned cellulose og hjelper dermed sitt eige enzymapparat med å kunne ernære seg på plantar, medan mennesketarmfloraen har andre funksjonar.
Mennesketarmflora
Tettleiken og mangfaldet av mikroorganismar varierer nedover meltingskanalen ettersom veksttilhøva er særs ulike. I munnen finst det stort sett mikrobar som trivest i luft (aerobe organismar). Magesekken skil ut magesyre for å svekkje bakteriane som ein et, og i dette sure miljøet kan berre syreresistente mikrobar leve (som magesår bakterien Helicobacter pylori). I tynntarmen er mikrobemengda lita sidan dette tarmavsnittet er spesialisert for eige næringsopptak, og tarmen skil dermed ut antimikrobielle stoff frå blant anna panethske celler. Den største mikrobemengda finst i tjukktarmen kor mikrobane bryt ned dei næringsemna som verten ikkje klarer å bryte ned sjølv.
Mennesketarmflora er viktig for helsa vår. Nokre mikrobar fermenterer unedbrytbart kostfiber til kortkjeda feittsyrer som acetat, propionat og butyrat som vi kan ta opp som næring. Dei kortkjeda feittsyrene har òg reseptorar i tarmen og i resten av kroppen slik at dei opptrer som feitthormon som kanskje kan påverke kroppen i helse- og sjukdomsprosessar. Tarmfloraen er òg viktig for vitaminproduksjon (vitamin K og vitamin B), og han omdannar gallesyrer, sterol og framande stoff for kroppen (xenobiotika). I modninga av immunforsvaret er tarmfloraen òg særs viktig, der tarmen skal lære å skilje på nyttige mikrobar som skal få kolonisere tarmen, og patogene mikrobar som bør fjernast for å ikkje valde sjukdom.
Etablering av tarmfloraen
Ein nyfødd unge blir kolonisert av tarmflora gjennom fødselen. Når fosteret blir pressa gjennom fødselskanalen, svelgjer det mikrobar som har kolonisert mor sin skjede. Spedbarn som er tekne med keisarsnitt vil få ein tarmflora som skil seg meir frå mor sin og har meir hudflora, enn ungar som er vaginalt fødde.
Mikrobane i tarmen
Den virale mikrobiotaen, viromet, femner om eukaryote RNA- og DNA-virus og bakteriofagar. Desse er langt mindre kjende. Bakteriofagordenen Microviridae, særleg Microvirus, er stabil i tarmen over tid og nyttar tarmbakteriane Enterobacteriaceae som vertar.
Dahl Reef
Dahl Reef er eit smalt rev, som vert tørrlagt ved fjøre sjø og som ligg 1,4 nautiske mil nordvest for Stonehocker Point på Clark Peninsula. Det vart først kartlagd i 1962, under ei sjømåling av Newcomb Bay og innløpa, av d'A. T. Gale frå Australian National Antarctic Research Expeditions (ANARE). Det vart kalla opp etter Egil Dahl, andrestyrmann på «Thala Dan», skipet som vart nytta av ANARE i 1962.
Petersbreen
Petersbreen er ein isbre som flyt sørover til vestsida av Cheapman Bay på Sør-Georgia. Han vart namngjeven av UK Antarctic Place-Names Committee (UK-APC) etter Nikolaus Peters, ein leiande tysk autoritet på kvalfangst og kvalar og direktør i Reichstelle fur Walforschung i Hamburg i 1937-1940.
Fylkesveg 6586
Fylkesveg 6586 går mellom Lundelykka og Aungjerdet i Melhus kommune. Vegen er 3,2 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 676 i Sør-Trøndelag.
Saravan fylke
Saravan fylke (persisk Ŝahrestāne Sarāwān) er eit fylke i Sistan and Baluchistan i Iran, nær grensa til Pakistan. Det administrative senteret i fylket er Saravan. I folketeljinga i 2006 var innbyggjartalet i fylket (inkludert delane av fylket som vart skild ut for å danne Sib og Suran fylke og Mehrestan fylke) 239 950; og utanom desse delane som seinare vart fråskild var folketalet 147 757. Fylket er delt inn i dei tre distrikta Sentral-distriktet, Jaleq-distriktet og Bam Pasht-distriktet. Fylket har dei tre byane Saravan, Sirkan og Jaleq.
Muskogeefolk
Muscogee- eller muskogeefolk, også kjend som creekfolk, er ei gruppe nordamerikanske urfolk frå området som no utgjer søraustlege USA. I dag bur muskogeefolk hovudsakleg i Oklahoma, Alabama, Georgia og Florida. Det tradisjonelle språket deira er muskogee (mvskoke på muskogee). I dag finst det rundt 72 000 menneske som reknar seg som muskogeefolk i USA.
Muskogeefolka stammar frå Mississippikulturen, som er kjend for å ha bygd haugar i vide område rundt Mississippi. Dei kan ha vore i kontakt med tidlege spanske utforskarar allereie på midten av 1500-talet.
Under George Washington sin «siviliseringsplan» på 1700-talet var muskogeefolka rekna som dei første «siviliserte» indianarane, og på 1800-talet blei dei rekna som ein av «fem siviliserte stammar» ettersom dei hadde teke til seg ei rekkje kulturelle og teknologiske skikkar frå dei europeisk-ætta naboane sine.
I 1799 proklamerte William Augustus Bowles, ein veteran frå den amerikanske sjølvstendekrigen som budde blant muskogeeane, Muskogee-staten (State of Muskogee) som skulle sameina dei lokale stammane mot det veksande USA. Bowles blei teken til fange i 1803 og staten oppløyst.
I 1813 braut Creek-krigen ut mellom fraksjonen «Red Sticks», ei gruppe unge menn som ville tilbake til tradisjonelle levesett, og andre muskogeefolk. Borgarkrigen blei etterkvart ein del av 1812-krigen mellom USA og Storbritannia, der britane gav støtte til Red Sticks medan amerikanske militsar og ulike stammar kjempa for den andre sida. Andrew Jackson leidde ein styrke som vann over Red Sticks i slaget ved Horseshoe Bend i 1814. I Fort Jackson-traktaten fekk Jackson overført store landområde både frå allierte og overvunne muskogeefolk.
Under den etniske reinsinga kjend som «Indian Removal» på 1830-talet blei størsteparten av muskogeefolka tvangsflytta til «Indianarterritoriet» i midten av USA. I dag er «Muscogee (Creek) Nation», «Alabama-Quassarte Tribal Town», «Kialegee Tribal Town» og «Thlopthlocco Tribal Town» føderalt anerkjende stammar i Oklahoma. I tillegg finst «Poarch Band of Creek Indians» i Alabama, «Coushatta Tribe of Louisiana» og «Alabama-Coushatta Tribe of Texas».
Nakkeslengskade
Nakkeslengskade er ein overstrekksskade i nakken som har oppstått fordi hovudet har blitt kasta brått fram og attende eller blitt pressa ut over sitt normale rørsleområde. Dei typiske symptoma er smerter og stivheit i nakken. Ein går ut frå at symptoma skuldast skadar i mjukvevet i nakken, t.d. i leddband, bindevev og musklar.
Den vanlegaste årsaka til nakkeslengskadar er trafikkulukker der ein bil blir påkøyrt bakfrå. Men slike skadar kan også oppstå ved fall på sykkel, ski eller snøbrett og i stupeulukker og andre ulukker der hovudet blir utsett for sterke krefter. Dei fleste nakkeslengskadar er små og går over etter nokre veker eller månader. Nakkeslengsskadar har auka sterkt sidan 1980 og utgjer om lag 40 prosent av alle personskadar i trafikken. Dei har også ført til mange forsikrings- og erstatningssaker. Sidan det har vore vanskeleg å finna objektive bevis for skadane, har slike saker ført til mykje strid. Også i dei medisinske fagmiljøa er det svært ulike oppfatningar både når det gjeld årsaker, diagnosar og behandling.
I aviser og daglegtale blir nakkesleng nytta synonymt med nakkeslengskade. I faglitteraturen er det vanleg å la nakkesleng stå for sjølve skademekanismen, den rørsla som fører til skaden. Den engelske nemninga whiplash er også mykje brukt.
Definisjon og klassifisering
Quebec Task Force lanserte i 1995 omgrepet Whiplash Associated Disorders (WAD) for nakkeslengskade. Dei gav følgjande definisjon: «Nakkesleng er ein akselerasjons-deselerasjons-mekanisme som overfører energi til nakken. Dette kan koma av påkøyrsler med motorkøyretøy bakfrå eller frå sida, men kan også skje ved stuping eller andre ulukker. Hendinga kan føra til bein- og/eller mjukvevsskade, som i sin tur kan gje seg utslag i eit mangfald av kliniske manifestasjonar.»
Quebec Task Force delte inn skadane i fire grader ut frå subjektive og objektive funn, men rapporten omhandla ikkje diagnostikk eller behandling av dei alvorlegaste skadane av grad 3 og 4: Definisjonane og graderingane frå Quebec Task Force har hatt stort gjennomslag internasjonalt, og har også blitt lagt til grunn av norske legar.
SMM-rapport Nr.5/2000 – Nakkeslengskade Rapporten frå SMM-utvalet nytta graderingane frå QTF og diagnosar frå ICD-10. På same vis som QTF omhandla rapporten berre dei letteste skadane av grad 1 og 2. Dette er heilt i samsvar med diagnosen S13.4 frå ICD-10- Nakkeslengskade. TABELL 10 Diagnoser og anbefalt helsenivå i akuttfasen
Klinisk utreiing av nakkeslengskade
Under dette punktet skriv SMM-utvalet at sjølv om dei alvorlegaste skadane som hodeskadar, ryggmargskadar, rotaffeksjonar, brotskadar og luksasjonsskadar er sjeldne, så må dei utelukkast gjennom grundig diagnostikk før ein kan slå fast at det dreier seg om lette nakkeslengskadar med god prognose. For slik diagnostikk er det naudsynt med funksjonsundersøkelser med billeddiagnostiske metoder som  til dømes funksjonsrøntgen, funskjsons-CT  og funksjons-MRI WAD I og II - nakkeslengskade - er derfor nemninga ein står att med etter at dei alvorlegaste skadane er utelukka gjennom grundig diagnostikk (fig 2)
Kronisk nakkeslengsyndrom
Omgrepet kronisk nakkeslengsyndrom gjeld smerter og symptom som held fram - etter at dei lette overstrekkskadane på leddband og musklar reint biologisk skulle vore hela. Under føresetnad av at dei alvorlegaste skadane er utelukka ved kvalifisert diagnostikk, er det ikkje urimeleg å tru at smerter/symptom kan ha årsaka si i psykologiske eller sosiale forhold. Denne føresetnaden gjeld diverre berre for pasientar som vert frakta direkte til et akuttmottak etter skade. For akuttskadar finst det klåre retningslinjer for diagnostikk og behandling. Slike retningslinjer finst ikkje i primærhelsetenesta, og dei fleste får difor ikkje den diagnostiske avklåringa som SMM-rapporten legg til grunn. Det er i særleg grad pasientar med heilt eller delvis avrivne leddband og instabilitet som blir ramma av dette. Desse pasientane blir vurderte som nakkeslengskadde med psykiske problem, mens dei i realiteten har udiagnostiserte skader av alvorlegaste skadegrad.
Symptom
Dei første symptoma er vanlegvis øm og stiv nakke, og ein merkar dei ofte like etter ulukka. I løpet av dei første dagane kan plagene bli meir omfattande. Ein bør i alle tilfelle kontakta lege så snart som råd, både for å få rett behandling og for å sikra dokumentasjon dersom det er aktuelt med erstatningssaker eller forsikringsutbetalingar. Vanlege symptom ved nakkeslengskade er:
Diagnose
Diagnostisering av nakkeslengskadar byggjer på pasienten si eiga sjukehistorie og føreset at alvorlegare skader er utelukka. Er det mistanke om brot eller forskyvningar i nakkevirvlane, er det viktig med funksjon radiologi for å få avklart om skadane er stabile eller instabile. Det har synt seg at ein kan oppdaga fleire brot med MR enn med røntgen. Når det gjeld nakkeslengskadar av grad 1 eller 2, manglar ein framleis sikre objektive kriterium for å stilla diagnosar. Det blir forska på dette i mange land, men resultata er omdiskuterte.
Kor mange blir ramma?
Forsikringsselskapet If opplyste til VG at 919 personar fekk nakkeslengskade etter påkøyrsel bakfrå hos dei i 2011. Selskapet hadde dette året ein marknadsdel på litt over 25 prosent. Om dei andre forsikringsselskapa hadde ein like stor del nakkeslengskadar, vil det seia at rundt 3600 personar fekk nakkeslengskade i bil i 2011.
Overslaga over kor mange som får kronisk nakkeslengskade (symptom som varer meir enn seks månader) sprikjer kanskje endå meir enn for akutte skadar. SMM gjekk ut frå at 10 prosent av dei som får akutte symptom utviklar kronisk nakkeslengskade som påverkar funksjonsnivået i stor grad. Forsikringsselskapet If rekna med at rundt 40 prosent eller i underkant av 400 personar ville få kroniske problem hos dei i 2011. Om tala er tilsvarande for dei andre forsikringsselskapa, var det rundt 1600 personar som fekk kronisk nakkeslengskade i trafikken i 2011.
Nakkeslengskadar utgjer ein stor del av personskadane i trafikken. Ifølgje forsikringsselskapet If utgjer nakkeslengskadar heile 43 prosent. Dette er ein kraftig auke frå situasjonen rundt 1980, då nakkeslengskadar var så å seia ukjende. Ei viktig forklaring er auken i ulukker med påkøyrsler bakfrå. I 1983 var det 498 slike ulukker i Noreg. I 1992 var talet 1271, som representerer meir enn ei dobling på 10 år.
Kvinner er sterkt overrepresenterte i nakkeslengstatistikken, syner eit studium det svenske forsikringsselskapet Folksam har gjort saman med Karolinska institutet. Ei av årsakene kan vera at krasjtestdokkene som blir nytta til å tryggleikstesta nye bilar liknar anatomisk mest på ein gjennomsnittleg mann. Ifølgje forsikringsselskapet If har kvinnene utgjort ein større del av dei nakkeslengskadde enn mennene i mange år. I 2007 var kvinnedelen heile 30 prosent høgare enn mannsdelen. I 2011 fekk over 20 prosent fleire kvinner enn menn nakkesleng i Noreg.
Rundt 3000 personar i Noreg er uføretrygda på grunn av kronisk nakkeslengskade.
Den svenske whiplashkommisjonen publiserte i 2005 eit overslag over nakkeslengskadar i trafikken. Over 30 000 personar melder årleg om nakkeslengskadar etter trafikkulukker til forsikringsselskapa i Sverige. Dette tilsvarar over halvparten av alle melde trafikkskadar. Om lag 1500 personar får kvart år ein invaliditetsgrad på minst 10 prosent etter ulukka. Ein reknar med at minst 500 personar årleg blir heilt arbeidsuføre.
Den danske sundhedsstyrelsen opplyser at 5-6000 personar årleg får nakkeslengskadar etter trafikkuhell i bil i Danmark. Av desse vil om lag 1200 personar ha nakkesmerter i meir enn seks månader. Tala er frå år 2000 og byggjer på personar som vart behandla på lokale helsesenter. I tillegg kjem personar som har nakkeslengskadar av andre grunnar eller melder seg til anna helsepersonell.
I år 2001 fekk 383 personar per 100 000 innbyggjarar akutte nakkeslengsskadar etter alle typar ulukker. 56 prosent av desse var menn, og gjennomsnittsalderen var så låg som 32 år. 61 prosent av skadane oppstod i trafikken, medan fallulukker stod for 14 prosent. Berre tre prosent av pasientane hadde brotskadar i nakken.
Dei pasientane som var i arbeidsfør alder, vart følgde opp etter fem år, og ein fann at om lag 50 prosent hadde funksjonsnedsetjing i varierande grad. Tre prosent hadde vore sjukmelde i heile perioden. Trafikkskadde var meir sjukemelde enn fallskadde, medan dei som hadde brotskadar i nakken ikkje var meir sjukemelde enn dei som hadde mjukvevsskadar.
Ar Rujaydah
Ar Rujaydah er ein landsby aust i Jemen. Han ligg i Hadhramaut guvernement.
Windows 8
Windows 8 er ei utgåve av operativsystemet Microsoft Windows, for personlig datamaskinar, arbeidsstasjonar, berbare datamaskinar, nettbrett og mediadatamaskinar.
Bakdør
Regjeringa i Tyskland har åtvara mot at Windows 8 kan ha ei bakdør som gjev NSA tilgang til data lagra på maskina. Det er mykje som tyder på at ei slik bakdør òg er bygd inn i alle versjonar av Windows, frå Windows 95 og seinare versjonar.
Fylkesveg 6588
Fylkesveg 6588 går mellom Korsvegen og Skoldmoen i Melhus kommune. Vegen er 10,5 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 692 i Sør-Trøndelag.
Esben Esther Pirelli Benestad
Benestad er gift med sexologen Elsa Almås og er forelder til filmregissøren Even Benestad, som skildra Benestad og tilhøvet hens til kjønn i dokumentarfilmen Alt om min far (2002).
I 2007 deltok Benestad i Skal vi danse, ei deltaking som skapte oppstyr då ein dommar oppfordra hen til å anten bruka kvinne- eller mannsklede i tevlinga.
I 2012 vart Pirelli Benestad og kona Elsa Almås begge utnemnde til professorar i sexologi ved Universitetet i Agder. Dei er dei fyrste som har vorte professorar i sexologi i Noreg.
Richard Dahl
‎Richard Dahl var ein svensk høgdehoppar frå Landskrona som vart europameister i øvinga i 1958.
Aktiv
Dahl fekk sølvmedaljen i høgdetevlinga under den svenske meisterskapen både i 1957 og 1958. Han forbetra den personlege rekorden til 2,08 m i 1958.
Før europameisterskapen 1958 på svensk heimebane i Stockholm i 1958 var verdsrekordhaldaren Jurij Stepanov største favoritten til høgdegullet, saman med svenske Stig Pettersson. Men Dahl overraska og gjorde sitt livs beste hopp. Han sette svensk rekord ved å svinge seg over lekta i sitt andre forsøk på 2,12 meter, og vann tevlinga framom Jíři Lanský frå Tsjekkoslovakia og Stig Pettersson. Han var den einaste svensken som tok gull i meisterskapen, ein prestasjon som han vart tildelt Svenska Dagbladets gullmedalje for.
Forlaget Attåt
Forlaget Attåt er eit norsk forlag som vart skipa i 2008 av redaktør og forfattar Paal Bjelke Andersen. Forlaget utgir i fyrste rekkje poesi på norsk, svensk, dansk og engelsk. Det held til i Oslo.
Sarbaz fylke
Sarbaz fylke (persisk شهرستان سرباز) er eit fylke i Sistan og Balutsjistan i Iran. Det administrative senteret i fylket er Rasak. I folketeljinga i 2006 var innbyggjartalet i fylket (inkludert dei delane som seinare danna Mehrestan fylke) 162 960; og utanom desse delane som seinare vart fråskild var folketalet 150 890. Fylket er delt inn i dei tre distrikta Sentral-distriktet, Pishin-distriktet, Parud-distriktet og Sarbaz-distriktet. Fylket har dei tre byane Sarbaz, Pishin og Rasak.
Kostfiber
Kostfiber  er karbohydratar i kosten som ikkje kan brytast ned av fordøyelsessystemet til menneske. Til ein viss grad kan slike fibrar likevel brytast ned i tjukktarme ved hjelp av spesielle vom- og tarmbakteriar. Ved nedbryting kan dei omdannast til korte feittsyrer som eddiksyre, propionsyre og smørsyre, som tarmen kan ta opp og bruka som energikjelde.
Kostfiber kjem frå bindingsverk i plantar, og kjem frå celleveggar i alle delane av plantane. Dei kan vera laga av ulike kjemiske samband, som cellulose, hemicellulose, pentosan, pektin og lignin.
Kostfiber har ei nyttig avførande verknad, og har vore brukt til å behandla forstopping. Det finst fleire hypotesar om samanhengar mellom lite fiber i kosten og ein del sjukdommar, som tjukktarmskatarr.
Hammerstad Reef
Hammerstad Reef er eit rev 1,5 nautiske mil sør for Cape Rosa, som ligg i den nordlege delen av innløpet til Queen Maud Bay utanfor sørkysten av Sør-Georgia. Det vart kartlagd av South Georgia Survey i perioden 1951–57, og vart namngjeven av UK Antarctic Place-Names Committee etter Thorleif Hammerstad, ein selfangar i Compañía Argentina de Pesca i Grytviken i fleire år frå 1946.
Purvisbreen
Purvisbreen er ein isbre som hovudsakleg flyt nordaust til vestsida av Possession Bay, på nordkysten av Sør-Georgia. Han vart kartlagt av Den tyske antarktisekspedisjonen under Wilhelm Filchner i 1911–12, og kalla opp etter John Murray-Gletscher. Han vart gjeve namnet Purvisbreen, truleg for å unngå forveksling med Murraybreen nord i Victoria Land, etter kvartermeister J. Purvis i Royal Navy.
Ubåtklassen Paltus
Paltus-klassen er miniubåtar som er spesielt konstruerte for å tåle store havdjupner. Dei må bruke moderskip for å få brukbar rekkevidde.
Ar Rukayb
Ar Rukayb er ein landsby aust i Jemen. Han ligg i Hadhramaut guvernement.
Makedonska Kamenitsa
Makedonska Kamenitsa (makedonsk Македонска Каменица) er ein småby og ein kommune i regionen Aust heilt aust i Nord-Makedonia.
Kommunen har eit areal på 190,37 km2 og hadde 6 439 innbyggjarar ved folketeljinga i 2021.
I 2002 hadde kommunen 8 110 innbyggjarar, medan sjølve byen hadde 5 147 innbyggjarar. Dei største busetnadene i kommunen var:
Flangreslekta
Flangreslekta (Epipactis) er ei slekt i orkidéfamilien (marihandfamilien) Orchidaceae.
Ludwig Leitner
Ludwig Leitner var ein austerriksk-vesttysk skirennar, fødd og død i Mittelberg i Vorarlberg, som vart verdsmeister i kombinasjon under dei olympiske leikane i Innsbruck i 1964.
Flangreslekta
Artar i Noreg
På verdsbasis har slekta nokre titals artar. Artsdatabanken opererer med desse artane og underartane i Noreg:
Ludwig Leitner
Aktiv
Leitner representerte Austerrike då han deltok i VM i alpine greiner 1958 i Bad Gastein, der han vart som best nummer ni i slalåm. Året etter fekk han tysk statsborgarskap og representerte sidan Vest-Tyskland. Under Vinter-OL 1960 i Squaw Valley kom han på fjerdeplassen i slalåm, eitt tidels sekund bakom bronsevinnar Charles Bozon frå Frankrike. I VM i alpine greiner 1962 i Chamonix vart Leitner nummer fem i slalåm. Han presterte såpass bra i dei andre øvingane at han fekk bronsemedaljen i kombinasjonen.
Flangreslekta
Artar i Noreg
Av desse artane er dyneflangre og myrflangre på Norsk raudliste for artar (2021), båe som sterkt truga (EN).
Ludwig Leitner
Aktiv
Under dei olympiske vinterleikane 1964 i Innsbruck kom Leitner på femteplass både i slalåm og utfor, og vart nummer åtte i storslalåm. Samanlagt gjorde desse tre prestasjonane at Leitner kunne innkassere eit VM-gull i kombinasjon, ei grein som ikkje stod på OL-programmet. I 1966 vart Leitner nummer fem i slalåm for tredje gong på rad i eit stort skimeisterskap. Ved meisterskapen i Chile tok han også ein kombinasjonsmedalje for tredje gong på rad, som i 1962 i ein bronsemedalje. To år seinare enda han på tolvteplassen både i slalåm og utfor under Vinter-OL 1968 i Grenoble.
Flangreslekta
Artar i Noreg
Elles i Norden finn vi:
Ludwig Leitner
Ymse
Leitner var i 1969 «stand-in» for hovudrolle-spelaren George Lazenby i filmen James Bond i hemmelig tjeneste.
Flangreslekta
Artar i Noreg
På Dei britiske øyane finn vi ein endemisk art med tre underartar, to av dei endemiske for England:
Ludwig Leitner
Ymse
Leitner dreiv eit hotell i heimstaden Mittelberg, ein landsby som har vegsamband med Tyskland, men ikkje med resten av Austerrike.
Flangreslekta
Artar i Noreg
Tidlegare har òg somme tider E. youngiana vore rekna som ein eigen art, men han er no rekna for høgst å vere ein varietet av skogbreiflangre (E. helleborine ssp. helleborine var. youngiana).
Pricebreen
Pricebreen er ein isbre som er 6 km lang, og som flyt sørvest til Cheapman Bay på sørsida av Sør-Georgia. Han vart kartlagt av South Georgia Survey i perioden 1951-57, og kalla opp etter landmålaren Thomas Price i 1955-56.
Miller Range
Miller Range er ei fjellkjede som strekkjer seg 80 km sørover frå Nimrodbreen langs vestkanten av Marshbreen i Antarktis. Det er kalla opp etter J.H. «Bob» (no Sir J. Holmes) Miller, eit medlem av laget frå New Zealand under Commonwealth Trans-Antarctic Expedition (1958) som i lag med G.W. Marsh kartla området.
Det er funne fleire nakhlittar, ein type marsmeteoritt, i dette området.
Fylkesveg 695
Fylkesveg 695 finst i fleire fylke i Noreg:
Dave Stewart
Dave Stewart eller David Stewart kan visa til:
Fylkesveg 6590
Fylkesveg 6590 går mellom Kvål og Stenset i Melhus kommune. Vegen er 16,7 km lang.
Han tar av frå E 6 ved Kvål og går vestover til Heimstad.
Før Trøndelag fylke vart oppretta 1. januar 2018 var vegen kjennetegna som Fylkesveg 695 i Sør-Trøndelag.
Future Blues av Canned Heat
Future Blues er det femte studioalbumet til det amerikanske rockebandet Canned Heat, gjeve ut i 1970. Det var det siste albumet til bandet med den klassiske besetninga, sidan Larry Taylor og Harvey Mandel slutta kort tid etter utgjevinga og låtskrivaren Alan Wilson døydde seinare på året. Det var òg det einaste studioalbumet frå den klassiske tida til Canned Heat med Mandel, sidan Henry Vestine hadde vore sologitarist på dei førre albuma. Albumet inneheld fem originale songar og tre coverlåtar. Ein Wilbert Harrison-song, «Let's Work Together», vart vald ut til singel for Europa, samstundes med at turneen starta. Bandet insisterte på at dei skulle vente med den amerikanske utgåva av singelen, slik at låtskrivaren sjølv skulle få ein sjanse på marknaden først. Canned Heat hadde ein stor hit med «Let's Work Together» og det var den einaste topp 10-hitten til bandet med vokal av Bob «The Bear» Hite. Dr. John spelte piano på «London Blues». Det vart nokre kontroversar då plateomslaget synte ei blanding av månelandinga og Iwo Jima med det amerikanske flagget opp-ned. Flagget var Wilson sin ide og var eit svar til uroa hans over at menneske kom til å forureine månen på same måten som jorda (noko som vert omtalt i songen «Poor Moon»).